CELEX: 32021D0076
Language: fi
Date: 2021-01-26 00:00:00
Title: Komission täytäntöönpanopäätös (EU) 2021/76, annettu 26 päivänä tammikuuta 2021, Euroopan parlamentin ja neuvoston direktiivin 2014/33/EU tueksi laadituista hissejä ja hissien turvakomponentteja koskevista yhdenmukaistetuista standardeista (ETA:n kannalta merkityksellinen teksti)

27.1.2021   
               
               
                  FI
               
               
                  Euroopan unionin virallinen lehti
               
               
                  L 27/20
               
            
         KOMISSION TÄYTÄNTÖÖNPANOPÄÄTÖS (EU) 2021/76,
         annettu 26 päivänä tammikuuta 2021,
         Euroopan parlamentin ja neuvoston direktiivin 2014/33/EU tueksi laadituista hissejä ja hissien turvakomponentteja koskevista yhdenmukaistetuista standardeista
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2014/33/EU (2) 14 artiklan mukaan hissien ja hissien turvakomponenttien, jotka ovat sellaisten yhdenmukaistettujen standardien tai niiden osien mukaisia, joiden viitetiedot on julkaistu Euroopan unionin virallisessa lehdessä, katsotaan olevan kyseisten standardien tai niiden osien kattamien, kyseisen direktiivin liitteessä I vahvistettujen olennaisten terveys- ja turvallisuusvaatimusten mukaisia.
                  
               
                     (2)
                  
                  
                     Komissio pyysi komission täytäntöönpanopäätöksellä C(2016) 5884 (3) CENiä laatimaan ja tarkistamaan yhdenmukaistettuja standardeja direktiivin 2014/33/EU tueksi sen varmistamiseksi, että standardit edelleen vastaavat yleisesti tunnustettua alan viimeisintä kehitystä ja ovat näin direktiivin 2014/33/EU liitteessä I olevien olennaisten terveys- ja turvallisuusvaatimusten ja tarvittaessa Euroopan parlamentin ja neuvoston direktiivin 2006/42/EY liitteessä I olevien olennaisten terveys- ja turvallisuusvaatimusten mukaisia, kuten direktiivin 2014/33/EU (4) liitteessä I olevassa 1.1 kohdassa edellytetään.
                  
               
                     (3)
                  
                  
                     CEN tarkisti täytäntöönpanopäätöksessä C(2016) 5884 esitetyn pyynnön perusteella yhdenmukaistetut standardit EN 81-20:2014 ja EN 81-50:2014, joiden viitetiedot on julkaistu komission tiedonannossa 2016/C 293/05 (5), mukauttaakseen ne direktiivin 2014/33/EU oikeudelliseen kehykseen ja lisätäkseen kyseisten standardien oikeusvarmuutta ja selkeyttä; lisäksi CEN laati täsmällisemmän liitteen ZA ja otti käyttöön päivämäärätyt normatiiviset viitteet. Tämän tuloksena hyväksyttiin henkilöiden ja tavaroiden kuljetukseen tarkoitettujen hissien suunnittelua ja rakentamista koskeva yhdenmukaistettu standardi EN 81-20:2020 sekä hissien ja hissien komponenttien suunnittelusääntöjä, tarkastuksia, laskelmia ja testejä koskeva yhdenmukaistettu standardi EN 81-50:2020. Yhdenmukaistettujen standardien EN 81-20:2014 ja EN 81-50:2014 tarkistuksessa ei tehty aineellisia teknisiä muutoksia.
                  
               
                     (4)
                  
                  
                     Komissio on arvioinut yhdessä CENin kanssa, ovatko yhdenmukaistetut standardit EN 81-20:2020 ja EN 81-50:2020 täytäntöönpanopäätöksessä C(2016) 5884 esitetyn pyynnön mukaiset.
                  
               
                     (5)
                  
                  
                     Yhdenmukaistetut standardit EN 81-20:2020 ja EN 81-50:2020 täyttävät ne olennaiset terveys- ja turvallisuusvaatimukset, jotka niiden on tarkoitus kattaa ja joista säädetään direktiivissä 2014/33/EU. Näin ollen on aiheellista julkaista kyseisten standardien viitetiedot Euroopan unionin virallisessa lehdessä.
                  
               
                     (6)
                  
                  
                     Yhdenmukaistetut standardit EN 81-20:2020 ja EN 81-50:2020 korvaavat yhdenmukaistetut standardit EN 81-20:2014 ja EN 81-50:2014. Näin ollen on aiheellista poistaa yhdenmukaistettujen standardien EN 81-20:2014 ja EN 81-50:2014 viitetiedot Euroopan unionin virallisesta lehdestä.
                  
               
                     (7)
                  
                  
                     Jotta valmistajilla olisi riittävästi aikaa valmistautua yhdenmukaistettujen standardien EN 81-20:2020 ja EN 81-50:2020 soveltamiseen, on tarpeen lykätä yhdenmukaistettujen standardien EN 81-20:2014 ja EN 81-50:2014 viitetietojen poistamista.
                  
               
                     (8)
                  
                  
                     Selkeyden ja oikeusvarmuuden vuoksi olisi julkaistava yhdessä säädöksessä täydellinen luettelo direktiivin 2014/33/EU tueksi laadittujen ja ne olennaiset vaatimukset, jotka niiden on tarkoitus kattaa, täyttävien yhdenmukaistettujen standardien viitetiedoista. Siksi myös muut tiedonannossa 2016/C 293/05 julkaistut yhdenmukaistettujen standardien viitetiedot olisi sisällytettävä tähän päätökseen. Kyseinen tiedonanto olisi sen vuoksi kumottava tämän päätöksen voimaantulopäivästä. Sitä olisi kuitenkin edelleen sovellettava standardien EN 81-20:2014 ja EN 81-50:2014 viitetietojen osalta, koska kyseisten viitetietojen poistamista on tarpeen lykätä.
                  
               
                     (9)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona tällaisen standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Julkaistaan Euroopan unionin virallisessa lehdessä direktiivin 2014/33/EU tueksi laadittujen hissejä ja hissien turvakomponentteja koskevien yhdenmukaistettujen standardien viitetiedot, jotka luetellaan tämän päätöksen liitteessä I.
         
         
            2 artikla
            Kumotaan tiedonanto 2016/C 293/64. Sitä kuitenkin sovelletaan edelleen 27 päivään heinäkuuta 2022 asti tämän päätöksen liitteessä II lueteltujen yhdenmukaistettujen standardien viitetietojen osalta.
         
         
            3 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 26 päivänä tammikuuta 2021.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2014/33/EU, annettu 26 päivänä helmikuuta 2014, hissejä ja hissien turvakomponentteja koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 251);
         
            (3)  Komission täytäntöönpanopäätös C(2016) 5884, annettu 21 päivänä syyskuuta 2016, Euroopan standardointikomitealle osoitettavasta hissejä ja hissien turvakomponentteja koskevasta standardointipyynnöstä Euroopan parlamentin ja neuvoston direktiivin 2014/33/EU tueksi.
         
            (4)  Euroopan parlamentin ja neuvoston direktiivi 2006/42/EY, annettu 17 päivänä toukokuuta 2006, koneista ja direktiivin 95/16/EY muuttamisesta (EUVL L 157, 9.6.2006, s. 24).
         
            (5)  Komission tiedonanto hissejä ja hissien turvakomponentteja koskevan jäsenvaltioiden lainsäädännön yhdenmukaistamisesta annetun Euroopan parlamentin ja neuvoston direktiivin 2014/33/EU täytäntöönpanosta (EUVL C 293, 12.8.2016, s. 64).
      
      
         
            LIITE I
            
                        
                           Nro
                        
                     
                     
                        
                           Standardin viitetiedot
                        
                     
                  
                        1.
                     
                     
                        EN 81-20:2020
                        Hissien suunnittelua ja rakentamista koskevat turvallisuusohjeet. Henkilöiden ja tavaroiden kuljetukseen tarkoitetut hissit. Osa 20: Henkilö- ja tavarahenkilöhissit
                     
                  
                        2.
                     
                     
                        EN 81-21:2009+A1:2012
                        Hissien suunnittelua ja rakentamista koskevat turvallisuusohjeet. Henkilöiden ja tavaroiden kuljetukseen tarkoitetut hissit. Osa 21: Uudet henkilö- ja tavarahenkilöhissit käytössä olevissa rakennuksissa
                     
                  
                        3.
                     
                     
                        EN 81-22:2014
                        Hissien suunnittelua ja rakentamista koskevat turvallisuusohjeet. Hissit henkilöiden ja tavaroiden kuljettamiseen. Osa 22: Henkilö- ja tavarahenkilöhissit kaltevalla kulkureitillä
                     
                  
                        4.
                     
                     
                        EN 81-28:2003
                        Hissien suunnittelua ja rakentamista koskevat turvallisuusohjeet. Henkilöiden ja tavaroiden kuljetukseen tarkoitetut hissit. Osa 28: Henkilö- ja tavarahenkilöhissien kaukohälytys
                     
                  
                        5.
                     
                     
                        EN 81-50:2020
                        Hissien suunnittelua ja rakentamista koskevat turvallisuusohjeet. Arvioinnit. Osa 50: Hissin komponenttien suunnittelusäännöt, tarkastukset, laskelmat ja testit
                     
                  
                        6.
                     
                     
                        EN 81-58:2003
                        Hissien suunnittelua ja rakentamista koskevat turvallisuusohjeet. Osa 58: Hissin ovet. Palonkestävyyskokeet
                     
                  
                        7.
                     
                     
                        EN 81-70:2003
                        Hissien suunnittelua ja rakentamista koskevat turvallisuusohjeet. Henkilö- ja tavarahenkilöhissejä koskevat erityisvaatimukset. Osa 70: Hissien esteettömyys henkilöille mukaan lukien vammaiset henkilöt
                        EN 81-70:2003/A1:2004
                     
                  
                        8.
                     
                     
                        EN 81-71:2005+A1:2006
                        Hissien suunnittelua ja rakentamista koskevat turvallisuusohjeet. Erityissovellukset henkilöhisseille ja tavarahenkilöhisseille. Osa 71: Suojaustoimenpiteet hissien ilkivaltaista vahingoittamista vastaan
                     
                  
                        9.
                     
                     
                        EN 81-72:2015
                        Hissien suunnittelua ja rakentamista koskevat turvallisuusohjeet. Henkilö- ja tavarahenkilöhissejä koskevat erityisvaatimukset. Osa 72: Palomieshissit
                     
                  
                        10.
                     
                     
                        EN 81-73:2016
                        Hissien suunnittelua ja rakentamista koskevat turvallisuusohjeet. Erityissovellutukset henkilöhisseille ja tavarahenkilöhisseille. Osa 73: Hissien toiminta palotilanteessa
                     
                  
                        11.
                     
                     
                        EN 81-77:2013
                        Hissien suunnittelua ja rakentamista koskevat turvallisuusohjeet. Hissit henkilöiden ja tavaroiden kuljettamiseen. Osa 77: Hissit seismisissä olosuhteissa
                     
                  
                        12.
                     
                     
                        EN 12016:2013
                        Sähkömagneettinen yhteensopivuus. Tuoteperhestandardi hisseille, liukuportaille ja liukukäytäville. Häiriönsieto
                     
                  
                        13.
                     
                     
                        EN 12385-3:2004+A1:2008
                        Teräsköydet. Turvallisuus. Osa 3: Käyttöä ja huoltoa koskevat tiedot
                     
                  
                        14.
                     
                     
                        EN 12385-5:2002
                        Teräsköydet. Turvallisuus. Osa 5: Hissien köydet. Säikeistä punotut köydet
                        EN 12385-5:2002/AC:2005
                     
                  
                        15.
                     
                     
                        EN 13015:2001+A1:2008
                        Hissien ja liukuportaiden huolto. Huolto-ohjeissa noudatettavat säännöt
                     
                  
                        16.
                     
                     
                        EN 13411-7:2006+A1:2008
                        Teräsköysien päätteet. Turvallisuus. Osa 7: Symmetriset kiilalukkoliitokset
                     
                  
      
      
         
            LIITE II
            
                        
                           Nro
                        
                     
                     
                        
                           Standardin viitetiedot
                        
                     
                  
                        1.
                     
                     
                        EN 81-20:2014
                        Hissien suunnittelua ja rakentamista koskevat turvallisuusohjeet. Henkilöiden ja tavaroiden kuljetukseen tarkoitetut hissit. Osa 20: Henkilö- ja tavarahenkilöhissit
                     
                  
                        2.
                     
                     
                        EN 81-50:2014
                        Hissien suunnittelua ja rakentamista koskevat turvallisuusohjeet. Arvioinnit. Osa 50: Hissin komponenttien suunnittelusäännöt, tarkastukset, laskelmat ja testit